kardosdrur/scandi-wiki huggingface dataset:
Gud taler ud

Gud taler ud  er en dansk film fra 2017, der er instrueret af Henrik Ruben Genz og med Søren Malling, Lisa Nilsson, Jesper Asholt og Marcus Gert i hovedrollerne. Manuskriptet er af Bo Hr. Hansen og Henrik Ruben Genz efter Jens Blendstrups selvbiografiske roman af samme navn.

Medvirkende 
Søren Malling som Gud/Uffe
Lisa Nilsson som Gerd Lillian, Uffes kone
Marcus Gert som Jens
Jesper Asholt
Jacob Kvols
Maria Erwolter

Eksterne henvisninger

Danske film fra 2017
Dramafilm fra Danmark
Film baseret på værker af danske forfattere
Film instrueret af Henrik Ruben Genz
Dansksprogede film
COMM2IG

COMM2IG A/S (tidligere Comm/2 (1998-2012) og 2ig (2004-2012) (tidligere Multicom (1999-2004)) er en dansk IT-leverandør. COMM2IG beskæftiger 106 medarbejdere fordelt på tre afdelinger i Kokkedal (hovedkvarter), Aarhus V og Nørresundby. I regnskabsåret for 18/19 omsatte COMM2IG for 1,01 milliard DKK..

Selskabet sælger produkter for Lenovo, Samsung, Microsoft, HPE, Sophos, Apple og Cisco.

Historie 
 1998 - Comm/2 etableres
 1999 - Multicom etableres
 2004 - Multicom ændrer navn til 2ig
 2012 - Comm/2 og 2ig fusionerer og bliver til COMM2IG
 2015 - COMM2IG vinder Danmarks største tablet aftale

Referencer 

It-virksomheder i Danmark
Kristina Mladenovic

Kristina Mladenovic (født 14. maj 1993 i Saint-Pol-sur-Mer) er en professionel tennisspiller fra Frankrig.

Karriere 

I januar 2018 vandt Mladenovic og Tímea Babos double ved Australian Open efter at have besejret Jekaterina Makarov og Jelena Vesnina i finalen. 
I juni 2019 vandt Babos og Mladenovic French Open efter at have besejret Elise Mertens og Aryna Sabalenka i finalen. I januar 2020 vandt Babos og Mladenovic deres tredje Grand Slam-titel sammen, da de vandt Australian Open efter at have besejret Hsieh Su-wei og Barbora Strýcová i finalen.

Baggrund 
Mladenovic er af bosnisk-serbisk oprindelse, idet hendes far, Dragan Mladenović, var håndboldspiller fra Jugoslavien, mens hendes mor Dženita (bosnier) var volleyballspiller. Parret kom til Frankrig i 1992, da Dragan Mladenović spillede for Dunkirk. Hele familien er siden blevet franske statsborgere.

Referencer

Eksterne henvisninger 
 

Tennisspillere fra Frankrig
Tennisspillere ved sommer-OL 2012
Tennisspillere ved sommer-OL 2016
Vindere af French Open
Vindere af Australian Open
Bærestol

Bærestol () er et sæde til at bære et menneske i. Det er et transportmiddel uden hjul, som bliver båret af mennesker eller dyr for at transportere personer.

Typer 
Det er flere typer af bærestole som en sedan, en lukket bærestol opkaldt efter byen Sedan (sedan chairs på engelsk). Og en palanquin (palkhi)  en bærestol med hængende stolesæde som har været brugt i Indien, og gama i Korea. Mindre bærestole er åbne stole eller senge. Sådanne bærestole kan have en overbygning eller et aflukke til beskyttelse mod vejr og vind eller for at hindre indsyn. Silla er et spansk navn for en enkel type bærestol, hvor stolen spændes fast på ryggen af en enkelt bærer. Større bærestole, som blev brugt af de kinesiske kejsere, kan ligne små værelser på platforme, og bliver båret af et dusin bærere eller flere. Sedia Gestatoria er navnet på pavens bæretrone som bliver brugt i ceremonielle processioner. 

En anden form for bærestol er patientbåren, enten i form af en klæde fæstet mellem to bærestokke eller som en hængekøje under én stok. Endnu en variant af bærestolen er typer, hvor figurer bæres i katolske processioner. Bærestole kan også fæstes til dyr som på ryggen af en elefant.

Bærestole med bærere blev særlig brugt af rige og mægtige personer og var ofte udtryk for høj social status. Bærestole har også været brugt som transportmidler for syge. I Wien var der omkring hundrede offentlige Tragesessel i 1781. De blev udkonkurrerede af hestedrosjer og anden offentlig persontransport. 

Også i Østen var der offentlige bærestole.

Noter 

Transportredskaber
Brotherhood of Evil

Brotherhood of Evil er en fiktiv gruppe af superskurke kendt fra tegneserier udgivet af det amerikanske forlag DC Comics.

Gruppen optræder først og fremmest i tegneserien Doom Patrol og blev skabt af forfatteren Arnold Drake og tegneren Bruno Premiani i 1964. Gruppen bestod oprindeligt af figurerne The Brain, Monsieur Mallah, General Immortus og Madame Rouge.

Referencer 

Tegneseriefigurer
APA-norm

APA-normen er en af de anerkendte normer for udarbejdelse af referencer og litteraturlister i videnskabelige afhandlinger. Den anvendes i Danmark blandt andet i eksamensopgaver på professionshøjskoler. Et af kendetegnene er, at henvisninger til litteratur og kilder angives som parenteser i teksten. Listen må kun omfatte værker, der er citeret eller henvist til i selve teksten. Fodnoter anvendes kun til uddybende kommetarer.

American Psychological Association (APA) udviklede denne norm i 1929, men den har gennemgået en del ændringer siden da. Normen er udviklet til litteratur om psykologi, men anvendes også i andre fag, især i naturvidenskabelige afhandlinger.

Noter 

Psykologi
Litteratur
David Martín

David Martín (født 2. januar 1977) er en spansk vandpolospiller.

Han repræsenterede sit land under sommer-OL 2012 i London, hvor han endte på sjetteplads med det spanske landshold.

Referencer

Eksterne links 

Vandpolospillere
Personer fra Spanien
Lexington Avenue

Lexington Avenue er en gade på østsiden af Manhattan i New York, USA. Den er ensrettet for trafikken fra nord, hvor den møder East 131st Street til den kommer til Gramercy Park ved East 21st Street. Gaden er 8,9 km lang og omfatter 110 blokke på sin vej gennem Harlem, Carnegie Hill, Upper East Side, Midtown og Murray Hill. Forlængelsen mod syd fra 21st Street til East 14th Street har navnet Irving Place og har trafik i begge retninger.

Offentlig transport 
Busserne M98, M101, M102, M103 og BxM1 kører på dele af Lexington Avenue. 

Undergrundlinjen IRT Lexington Avenue Line løber under gaden fra 42nd Street til 125th Street.

Gaden i kulturelle sammenhænge 
En af de mest ikoniske scener i amerikansk film er optaget på Lexington Avenue. Det drejer sig om scenen i Billy Wilders Den søde kløe fra 1955, hvor Marilyn Monroe står på en luftkanal fra undergrundsbanen, og luft herfra blæser hendes skørt op, mens hun mere forsøger at holde det nede.

Eksterne henvisninger  

Gader på Manhattan
Vestfossen Station

Vestfossen Station (Vestfossen stasjon) er en jernbanestation på Sørlandsbanen, der ligger i byområdet Vestfossen i Øvre Eiker kommune i Norge. Stationen består af to spor med hver sin sideliggende perron, stationsbygning med ventesal, en parkeringsplads og busstoppested.

Stationen åbnede 9. november 1871 som en del af banen mellem Hokksund og Kongsberg. Deb oprindelige stationsbygning blev opført efter tegninger af Georg Andreas Bull. Den nuværende stationsbygning blev opført i 1910 efter tegninger af Harald Kaas. I 2010 blev stationen moderniseret med nye perroner og læskure.

Litteratur

Eksterne henvisninger 

Stationer på Sørlandsbanen
Etableret i 1871
Jernbanestationer i Viken
Darbu Station

Darbu Station (Darbu stasjon) er en jernbanestation på Sørlandsbanen, der ligger i byområdet Darbu i Øvre Eiker kommune i Norge. Stationen består af to spor med to perroner og en stationsbygning i gulmalet træ.

Stationen åbnede 9. november 1871 som en del af banen mellem Hokksund og Kongsberg. Oprindeligt hed den Darbo, men stavemåden blev ændret til Darbu i april 1894.

Stationsbygningen blev opført til åbningen i 1871 efter tegninger af Georg Andreas Bull og er holdt i schweizerstil. Den er af Hvalstad-typen med alle funktioner samlet i en bygning bestående af en hoveddel i halvanden etage og smalle sidefløje. Den er blevet ændre flere gange siden opførelsen men fremstår alligevel som den bedst bevarede og mest autentiske af Bulls mellemstationer af tredje klasse. Den blev fredet i 1997 for at bevare en arkitektonisk, bygningshistorisk og jernbanehistorisk værdifuld bygning fra den første store udbygning af de norske jernbaner.

Litteratur

Eksterne henvisninger 

 

Stationer på Sørlandsbanen
Etableret i 1871
Jernbanestationer i Viken
Kongsberg Station

Kongsberg Station (Kongsberg stasjon) er en jernbanestation på Sørlandsbanen, der ligger i Kongsberg i Norge. Stationen er endestation for lokaltog mellem Kongsberg og Eidsvoll.

Den første station i Kongsberg åbnede i 1871, da banen fra Hokksund stod færdig. Den nuværende station blev taget i brug i 1917 i forbindelse med etableringen af banen videre mod Hjuksebø. Samtidig opførtes en ny stationsbygning efter tegninger af Gudmund Hoel og Niels Winge Grimnes.

I 1997 blev stationen fredet af Riksantikvaren. Fredningen omfatter stationsbygningens ydre, pakhuset, læsseramper og remisen med det nærmeste sporområde til og med drejeskiven samt oprindelige detaljer indvendigt i de nævnte bygninger.

Litteratur

Eksterne henvisninger 

 

Stationer på Sørlandsbanen
Stationer på Numedalsbanen
Etableret i 1871
Cornelis de Liefde

Cornelis Evertsen (Kees) de Liefde (Rotterdam, 1617 - sammested, 25. september 1673) var en nederlandsk flådeofficer fra det 17 århundrede.

Kees de Liefde var den ældre bror af viceadmiral Johan de Liefde. I 1644 var han beurtvaartskipper på kanalen mellem Rotterdam og Amsterdam. I løbet af den Første engelsk-nederlandske Krig, havde han ingen rang af betydning, og spørgsmålet er, om han så var i marinen. I den Anden engelsk-nederlandske Krig, var han på 17. marts 1666 blevet udnævnt til ekstraordinær kaptajn i Admiraliteit van de Maze. På 4 februar 1667 fik han en fast stilling som kaptajn. Under Turen til Chatham befalede han den Wassenaer.

I løbet af den Tredje engelsk-nederlandske Krig , kæmpede han i Slaget ved Solebay på Rotterdam. Han blev kontreadmiral på den 21. august 1667 i Slaget ved Kijkduin, hvor hans bror, john, blev dræbt; selv blev alvorligt såret på Gelderland og døde i Rotterdam den 25. september.

Kees giftede sig med Maria Hendriks van der Lit og havde en datter, Cornelia.

Nederlændere i 1600-tallet
Personer fra Rotterdam
QEDA

QEDA  er en dansk science-fiction film fra 2017, instrueret af Max Kestner og med Carsten Bjørnlund, Sofia Helin, Marijana Jankovic og Stina Ekblad i hovedrollerne.

QEDA betyder Quantum Entangled Divided Agent. og henviser til hovedpersonens tilstand.

Handling
Året er 2095. Efter en miljøkatastrofe er verdenshavene steget og har forurenet al ferskvand. København er delvist oversvømmet. Efterretningschefen Fang Rung gennemgår en molekylær deling og sender sin anden halvdel, Gordon Thomas, tilbage til år 2017 for at forhindre katastrofen.

Gordon Thomas leder efter forskeren Mona Lindkvist, hvis forskning, som i 2095 er gået tabt, kan redde verden. Tilbage i 2095 holder Fang Rung øje med resultaterne af Gordons anstrengelser. Da han mister kontakten med sin halvdel i fortiden, må han selv tage tilbage for at redde situationen, med risiko for uforvarende at ændre fremtiden.

Medvirkende 
Carsten Bjørnlund som Fang Rung / Gordon Thomas
Sofia Helin som Mona
Marijana Jankovic som Neli
Stina Ekblad som Ministeren
Joseph Mawle som Bingwen I & II
Dragomir Mrsic som Lui Marko

Referencer

Eksterne henvisninger 

Danske film fra 2017
Science fiction-film fra Danmark
Film fra Danmark (administrationskategori)
19 (album)

19 er debutalbummet fra den britiske sangerinde Adele. Det blev udgivet den 28. januar 2008 via XL Recordings. Efter Adele dimitterede fra BRIT School for Performing Arts & Technology i maj 2006 begyndte hun at udgive sange og indspillede en demo med tre numre til et klasseprojekt og gav det til en ven. Vennen lagde demoen på Myspace, hvor den blev meget succesfuld, hvilket ledte til pladeselskabet XL Recordings' interesse. Dette gjorde at Adele kunne underskrive en pladekontrakt med selskabet og sang vokal for Jack Peñate. Under indspilningen med af Peñates sang mødte hun produceren Jim Abbiss, der senere kom til at producere størstedelen af hendes debut.

Adele skrev det mest af albummets materiale alene, men arbejdede med en lille gruppe sangskrivere og producere, inklusive Jim Abbiss, Eg White og Sacha Skarbek. Deres samarbejde skabte et blue-eyed soulalbum med tekster der beskriver hjertesorger og kærlighedsforhold. Ved udgivelsen modtog 19 generelt positiv reaktioner blandt musikanmelderne, der roste sangeren vokaler, og skrev at hun havde "potentiale til at blive blandt de mest respekterede og inspirerende kunstnere i hendes generation." 19 var nomineret og vandt adskillige priser heriblandt en Mercury Prize og Grammy Award for bedste nye kunstner. Den anden single, "Chasing Pavements" vandt også Grammy for Bedste Vokale Pop-Præstation af en Kvinde ved Grammy Awards 2009.

Der blev udgivet i alt fire singler fra albummet, hvor "Chasing Pavements" og "Make You Feel My Love" nåede ind i Top 10 på UK Singles Chart og førstnævnte blev Adeles første sang på Billboard Hot 100-hitlisten. 19 debuterede som nummer 1 på UK Albums Chart, og blev certificeret syv gange platin af British Phonographic Industry (BPI) me over 2 millioner solgte eksemplarer i hjemlandet. Albummet toppede som nummer 4 på den amerikanske Billboard 200 i 2012, og det har solgte over 3 millioner eksemplarer i USA og et estimeret 7 millioner eksemplarer på verdensplan.

Spor

Hitlister

Ugentlige hitlister

Årshitliter

Referencer 

Debutalbum fra 2008
Adele-album
Per Krøis Kjærsgaard

Per Krøis Kjærsgaard (født 1965) er en dansk tekstforfatter, komponist, pianist og foredragsholder. Forstander på Osted Fri- og Efterskole. Tidligere skoleleder for Viby Friskole og lærer på Midtsjællands Efterskole, hvor han underviste i fagene engelsk, matematik, musik, friluftsliv og IT. Oprindeligt handelsuddannet. Han har skrevet kendte sange såsom »Kære linedanser« og »Gi' os lyset tilbage«.

Begge sange er i 2015 blevet kåret til at være i i top ti over Danmarks bedste sange i en afstemning afholdt af DR. Sangene er optaget i forskellige udgivelser, bl.a. Højskolesangbogen, Arbejdersangbogen, Efterskolesangbogen, DGI sangbogen, Puls, Sange og salmer i skole og kirke, March & Lejr, Teensangbogen og Dansk Skolesangbog.

Henvisninger 

Komponister fra Danmark
Poul Pedersen (fotograf)

Poul Johan Touborg Pedersen (født 14. april 1928 i Århus, død maj 2019) var en dansk fotograf, han er søn af fotograf Thomas Pedersen.
Poul Pedersen gik fra portrætfotografering over til at fotografere arkitektur og kunst. I 1952 mødte han Asger Jorn i Silkeborg og udførte sammen med Jorn en række lystegninger. Hans fotograferingen af romansk skulptur i Danmark er blevet udgivet i flere publikationer.

Poul Pedersen er rigtigt repræsenteret på Brandts og Det Nationale Fotomuseum, men også på ARoS og Kastrupgårdsamlingen.

Bibliografi 
 Fotografens Århus, Århus Byhistoriske Udvalg,

Referencer

Eksterne henvisninger 
 

Fotografer fra Danmark
Thomas Pedersen

Thomas Pedersen (håndboldspiller) - en dansk håndboldspiller født 1980.
 Thomas Pedersen (fotograf) - en dansk fotograf (1900-1975).
De Fire Forbehold

De Fire Forbehold er Sonja Halds opfølger på deres debutalbum Vækstplanen. Det blev udgivet på REO Records den 21. april 2016. 

Sangen "De Sidste" fik en vis airplay hos Danmarks Radio.

Spor

Referencer 

EP fra 2016
Album fra 2016
Debutalbum fra Danmark
Rockalbum fra Danmark
Folkrock-album
Sonja Hald
Erling Kittelsen

Erling Kittelsen (født 10. april 1946) er en norsk forfatter. Han blev tildelt Aschehougprisen i 1990 og Doblougprisen i 2002.

Bibliografi 
 Fredsslutning. Samtale med Edda (2016)

Referencer 

Forfattere fra Norge
Modtagere af Aschehougprisen
Vindere af Doblougprisen
Zemitz

Zemitz er en by og kommune i det nordøstlige Tyskland, beliggende i Amt Am Peenestrom i Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Kommunen var indtil 1. januar 2005 en del af Amt Wolgast-Land.

Geografi 
Zemitz er beliggende omkring syv kilometer syd for Wolgast og syv kilometer nord for Lassan. I kommunen ligger ud over Zemitz, landsbyerne Bauer, Hohensee, Seckeritz og Wehrland. Mod øst grænser kommunen op til Peenestrom.

Vandløbet Brebowbach løber gennem kommunen og videre til Peenestrom. Eneste nævneværdige sø i kommunen er den ca. 10 hektar store Hohe See ved landsbyen Hohensee. Syd for byen Zemitz findes det 43 meter høje Rauhe Berg, der er det højeste punkt i kommunen.

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Am Peenestrom
Byer i Kreis Vorpommern-Greifswald
Sabretooth

Sabretooth er tegneseriefigur og superskurk skabt af forfatteren Chris Claremont og tegneren John Byrne som optræder i forlaget Marvel Comics' tegneserieudgivelser. Sabretooth optrådte første gang i Iron Fist nr. 14 (1977). Oprindeligt var han først og fremmest en gennemgående skurk i Iron Fist, men fra midten af 1980’erne har han hovedsagelig været at finde i X-Men, Wolverine og relaterede titler.

Der er også blevet udgivet flere miniserier med Sabretooth i hovedrollen. Den første, som bare hed Sabretooth kom i 1993 og blev skrevet av Larry Hama og tegnet af Mark Texeira. I 1996/97 kom Sabretooth and Mystique, skrevet af Jorge Gonzales og i 2002 kom Sabretooth: Mary Shelley Overdrive af Dan Jolley og Greg Scott.

Sabretooth har skarpe hugtænder og klør, stor blodtørst og overmenneskelige sanser i tillæg til en dyrisk personlighed og en helbredelsesevne som ligner Wolverines. Han fremstilles som en ondskabsfull snigmorder ansvarlig for mange dødsfald både som en betalt lejesoldat og for hans personlige fornøjelse. 

Hans mangeårige fjende gennem mange år var karakteren Wolverine. Sabretooth er medlem af Brotherhood of Evil Mutants. Sabretooth`s virkelige navn er Victor Creed og han har flere gange samarbejdet med X-Men. I filmen, X-Men Origins: Wolverine bliver han portrætteret som halvbror til Wolverine. Men i tegneserierne har han ingen relation til Wolverine.

Sabretooth er med i flere X-Men-serier og film. I filmen X-Men fra 2000 spiller Tyler Mane rollen som Sabretooth og i X-Men Origins: Wolverine fra 2009 spilles Sabretooth af Liev Schreiber. Sabretooth er også med i tv-spillet X-Men: The Official Game.

Eksterne henvisninger 
 

Figurer fra Marvel Comics
Filmfigurer
Red Skull

Red Skull er en tegneseriefigur skabt af Joe Simon og Jack Kirby i 1940 som hovedsagelig optræder i superhelteserien Captain America, hvor han er heltens ærkefjende. Red Skulls første optræden var i det første nummer af Captain America Comics (1940).  

Han er skaber, og leder af den nazistiske organisation HYDRA, som virker som modstykke til S.H.I.E.L.D.  

Red Skull spilles af Hugo Weaving i filmen Captain America: The First Avenger, og af Ross Marquand i Avengers: Infinity War og Avengers: Endgame.

Eksterne henvisninger 
 Red Skull hos marvel.com
 

Figurer fra Marvel Comics
Filmfigurer
S.H.I.E.L.D.

S.H.I.E.L.D. er et fiktivt agentur, der arbejder med kontraspionage, kontraterrorisme og særlig lovhåndhævelse. Ofte med opgaver der involverer overnaturlige aktiviteter og mennesker med særlige superkræfter. Det optræder i Marvel Comics og er skabt af Stan Lee og Jack Kirby i Strange Tales #135 i august 1965. 

Agenturet ledes af Nick Fury, og har nazi-agenturet HYDRA som fjende. 

Akronymet stod oprindeligt for Supreme Headquarters, International Espionage, Law-enforcement Division. I 1991 blev det ændret til Strategic Hazard Intervention Espionage Logistics Directorate. I filmene og TV-serierne i Marvel Cinematic Universe samt adskillige animerede og live-action TV-serier står akronymet for Strategic Homeland Intervention, Enforcement and Logistics Division.

Referencer

Marvel Comics
Fiktive organisationer
Nick Fury

Oberst Nicholas Joseph "Nick" Fury Sr. er en fiktiv helt fra 2. verdenskrig og senere superspion i Marvel Comics. Han blev skabt af tegner Jack Kirby og manusforfatter og tegneserieskaber Stan Lee. Fury blev først introduceret i tegneserien Sgt. Fury and his Howling Commandos, i maj 1963. Det var en krigsserie med oberst Fury som leder af en enhed fra U.S. Army. Furys kendetegn er en lap over venstre øje og gerne en cigar i mundvigen.

I senere historier blev Fury fremstillet som CIA-agent, spion og leder for et føderalt bureau med navnet S.H.I.E.L.D.. Det bliver senere bekendt at han tager en speciel medicin kaldet Infinity Formula som stopper aldring og tillader at han er frisk og aktiv til trods for sin alder.

Nick Fury optræder i en række Marvel historier, både tegneserier, animationsfilm og spillefilm, og er kendt for at være personen bag oprættelse af superheltegruppen Avengers. Gruppen satte sammen superheltene Thor, Captain America, Iron Man og af og til Hulk, sammen med en række andre superhelte. I 1998 havde David Hasselhoff rollen som Fury i tv-filmen Nick Fury: Agent of S.H.I.E.L.D.. I 2008 er det Samuel L. Jackson som har rollen i filmen Iron Man. Han dukker op igen i filmene Iron Man 2, Thor, Captain America: The First Avenger, og The Avengers. Dette er de første film i en række på 9 planlagte film hvor Jackson skal spille Fury. I versionen præsenteret i Ultimate Marvel er tegningerne af Fury baseret på Samuel L. Jackson's udseende, i god tid før Jackson fik filmrollen.

Referancer

Eksterne henvisninger 
 

Værker om spionage
Figurer fra Marvel Comics
Filmfigurer
Avengers (tegneserie)

The Avengers (på dansk også kendt som Alliancen) er en amerikansk tegneserie skabt af Jack Kirby og Stan Lee i 1963. Serien udgives af Marvel Comics. The Avengers er en superheltegruppe med varierende sammensætning, men som normalt består af flere af Marvels mest kendte superhelte, som Captain America, Thor og Iron Man. Serien blev startet som en konkurrent til DC Comics' Justice League som også var en superheltegruppe bestående af forlagets mest kendte helte.

En række forfattere og tegnere har arbejdet på The Avengers op gennem årene, blandt andet Don Heck, Roy Thomas, Neal Adams, John Buscema, Steve Englehart, Sal Buscema, Jim Shooter, George Perez, Kurt Busiek og Brian Michael Bendis.

Se også 
 The Avengers
 Avengers: Age of Ultron

Eksterne henvisninger 
  hos marvel.com

Marvel Comics
Marvel Studios

Marvel Studios er et amerikansk TV- og filmstudie som har hovedkvarter i Beverly Hills i Californien. Selskabet blev dannet i 1990'erne efter Revlons opkøb af Marvel Entertainment. Resultatet af dette opkøb var at Marvel endnu en gang kom på banen inden TV- og filmproduktion.

Marvel Studios blev fra starten af ledet af Avi Arad (1993–31. maj 2006), i rollen som direktør fra 1993 og administrerende direktør fra oktober 1998. David Maisen var teknisk direktør i perioden.

Dagens ledere er Michael Helfant som teknisk direktør og Kevin Feige som produktionsdirektør.

Historie 

Selskabet blev dannet i 1993 og var fra begyndelsen af aktive i samproduktion af film som involverede Marvel-skikkelser, som Spider Man, Blade og X-Men. Følgende er en liste over film, som blev produceret af 20th Century Fox og Sony i samproduktion med Marvel Studios:

 Blade
 Blade II
 Blade: Trinity
 Daredevil
 Elektra
 Fantastic Four
 Fantastic Four: Rise of the Silver Surfer
 Ghost Rider
 Hulk
 Spider-Man
 Spider-Man 2
 Spider-Man 3
 The Punisher
 Punisher: War Zone
 X-Men Origins: Wolverine
 X-Men
 X2: X-Men United
 X-Men: The Last Stand

Disse film har indtjent omkring $5 milliarder på verdensbasis, hvoraf det allermeste tilfaldt Fox og Sony. Det blev hurtigt klart for Marvel at det kunne være mere penge at tjene at producere filmene selv. I 2005 blev det klart at Marvel Studios job med oprettelsen af sit eget produktionsselskab. Marvel indgik et samarbejde med Paramount Pictures for at distribuere film baseret på Marvels superhelte. I 2007 kom arbejdet i gang for alvor med anskaffelsen af flere nye direktører på produktions- og markedsføringssiden. Den første film som blev lanceret var Iron Man i maj 2008, med Robert Downey Jr. i hovedrollen.

Eksterne henvisninger 

 

Marvel Entertainment
Filmselskaber fra USA
Etableret i 1993